stanford-oval/wikipedia huggingface dataset:
รุ่นพี่ตัวน้อยดูท่าจะตกหลุมรัก

ซีรีส์มังงะญี่ปุ่น
| --- | --- |
รุ่นพี่ตัวน้อยดูท่าจะตกหลุมรัก
うちの会社の小さい先輩の話 (Uchi no Kaisha no Chiisai Senpai no Hanashi)
ชื่อภาษาอังกฤษ: My Tiny Senpai
แนว: สุขนาฏกรรมจินตนิยม
มังงะ
เขียนโดย: ไซโซ
สำนักพิมพ์: ทาเกโชโบะ
สำนักพิมพ์ภาคภาษาไทย: เซนชู
ในเครือ: แบมบูคอมิกส์
นิตยสาร: สโตเรียแดช [ja]
วางจำหน่ายตั้งแต่: 3 เมษายน พ.ศ. 2563 – ปัจจุบัน
จำนวนเล่ม:  9    5
อนิเมะโทรทัศน์
กำกับโดย: มิตสึโตชิ ซาโต
เขียนบทโดย: เคอิจิโร โอจิ ยาซูโกะ อาโอกิ ซาโตรุ ซูงิซาวะ
ดนตรีโดย: ซูมิกะ โฮริงูจิ
สตูดิโอ: โปรเจกต์นัมเบอร์ไนน์
ถือสิทธิ์โดย: ครันชีโรล
เครือข่าย: ทีวีอาซาฮิ
ฉาย:  2 กรกฎาคม พ.ศ. 2566  –  1 ตุลาคม พ.ศ. 2566
ตอน: 12
ละครโทรทัศน์
กำกับโดย: มาซาชิ โคมูระ โค นิชิงูจิ
เขียนบทโดย: มาซาชิ โคมูระ โค นิชิงูจิ
เครือข่าย: บีเอส โชจิกุ โชคุ
ฉาย:  15 มกราคม พ.ศ. 2568  – ปัจจุบัน
ตอน: 1
 สถานีย่อยการ์ตูนญี่ปุ่น
รุ่นพี่ตัวน้อยดูท่าจะตกหลุมรัก (ญี่ปุ่น: うちの会社の小さい先輩の話; โรมาจิ: Uchi no Kaisha no Chiisai Senpai no Hanashi; แปลว่า "เรื่องราวของรุ่นพี่ตัวเล็กในบริษัทของผม")  เป็นซีรีส์มังงะญี่ปุ่น แต่งเรื่องและวาดภาพโดยไซโซ เผยแพร่ทางเว็บไซต์สโตเรียแดชของสำนักพิมพ์ทาเกโชโบะตั้งแต่เดือนเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมื่อเดือนสิงหาคม พ.ศ. 2567 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะโทรทัศน์ดัดแปลงผลิตโดยสตูดิโอโปรเจกต์นัมเบอร์ไนน์ ออกอากาศตั้งแต่เดือนกรกฎาคมถึงตุลาคม พ.ศ. 2566 ละครโทรทัศน์ที่ได้รับการดัดแปลงเริ่มออกอากาศในเดือนมกราคม พ.ศ. 2568
แหล่งข้อมูลอื่น

เว็บไซต์ทางการของมังงะที่สโตเรียแดช (ญี่ปุ่น)
เว็บไซต์ทางการของมังงะ (ญี่ปุ่น)
อนิเมะ รุ่นพี่ตัวน้อยดูท่าจะตกหลุมรัก ที่ครันชีโรล
รุ่นพี่ตัวน้อยดูท่าจะตกหลุมรัก (มังงะ) ที่เครือข่ายข่าวอนิเมะ
| ด ค กโปรเจกต์นัมเบอร์ไนน์ |
| --- | --- |
ซีรีส์โทรทัศน์:  บาสใสวัยซน! (2554)  บาสใสวัยซน! SS (2556)  พักนี้น้องสาวของพี่ดูแปลกไป (2557)  โมโมทาโร่ฉบับโมเอะ (2557)  โชโจตาชิ วา โคอุยะ โว มิซาซึ (2559)  ถามหน่อยครับ คิดว่าเจ้าสาวผมในเกมออนไลน์เป็นผู้หญิงจริงรึเปล่า? (2559)  Kenka Bancho Otome: Girl Beats Boys (2560)  Chronos Ruler (2560)  Angel's 3Piece! (2560)  สอนหมากหนูที คุณพี่จ้าวมังกร! (2561)  ร้อยดวงใจเจ้าชายนิทรา (2561)  Pastel Memories (2562)  มิโกะนักดาบ (2562)  เจ็ดเทพ ม.ปลายกับการใช้ชีวิตสบาย ๆ ในต่างโลก! (2562)  ก็บอกว่าขอแค่ค่าเฉลี่ยไงล่ะคะ! (2562)  White Cat Project: Zero Chronicle (2563)  Super HxEros (2563)  เกมพลิกโฉมนายกระจอก (2564)  โกนหนวดไปทำงานแล้วกลับบ้านมาพบเธอ (2564)  คุณพนักงานคะ รับน้องผีไปช่วยเยียวยาไหมคะ (2565)  รักเรานั้นไว้หลังครองโลก (2565)  เอาแล้วไง ยัยแฟนเก่าดันเป็นลูกสาวแม่ใหม่ (2565)  ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว (2566)  รุ่นพี่ตัวน้อยดูท่าจะตกหลุมรัก (2566)  องครักษ์พิทักษ์หวานใจ (2566)  สารพันปัญหาวุ่นวาย ของยัยแวมไพร์ขี้จุ๊ (2566)  ถ้ามีเธออยู่ เป็นหมูก็ไม่เลวนะครับ (2566)  เกมพลิกโฉมนายกระจอก สเตจที่ 2 (2567)  รุ่นพี่สุดสวยคนนี้เป็นผู้ชาย (2567)  โลกคู่ขนานกับตำนานวีรบุรุษที่ถูกลืม (2567)  อาเมกุ ทาคาโอะ โนะ ซุยริ คารุเตะ (2568) 
ONAs:  Cute Executive Officer (2564)  Cute Executive Officer R (2566) 
OVAs:  Zettai Junpaku: Mahō Shōjo (2555)  บาสใสวัยซน!: Tomoka no Ichigo Sundae (2556)  พักนี้น้องสาวของพี่ดูแปลกไป (2557)  โชโจตาชิ วา โคอุยะ โว มิซาซึ (2559)  Katana Maidens – Tomoshibi (2563)  เกมพลิกโฉมนายกระจอก (2564) 
 หมวดหมู่
ตราสัญลักษณ์พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554

| ตราสัญลักษณ์พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 |
| --- | --- |

รายละเอียด
ผู้ใช้ตรา: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เริ่มใช้: พ.ศ. 2554
เครื่องยอด: พระมหาพิชัยมงกุฎ
โล่: อักษรพระปรมาภิไธยย่อ ภ.ป.ร.
ประคองข้าง: สัปตปฎลเศวตฉัตร
คำขวัญ: พระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔
ส่วนประกอบอื่น: อุณาโลมเลข ๙, ฉัตรเจ็ดชั้น ๒ ข้าง, กระต่าย
การใช้: พระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔
ตราสัญลักษณ์ พระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔ ออกแบบโดย นายศิริ หนูแดง
การประกาศใช้

เมื่อวันที่ 4 พฤษภาคม พ.ศ. 2554 รัฐบาลไทยจัดการแถลงข่าว ตราสัญลักษณ์งานเฉลิมพระเกียรติฯ โดยอภิสิทธิ์ เวชชาชีวะ กล่าวว่า จากที่รัฐบาลมอบหมายให้กรมศิลปากร กระทรวงวัฒนธรรม จัดการประกวดตราสัญลักษณ์งานพระราชพิธีดังกล่าว จนกระทั่งบัดนี้ทรงพระกรุณาโปรดเกล้าฯ พระราชทานพระบรมราชวินิจฉัยกำหนดตราสัญลักษณ์ฯ แล้ว จึงเชิญชวนให้ชาวไทยทุกหมู่เหล่า ประดับธงชาติคู่กับธงตราสัญลักษณ์ฯ จนถึงสิ้นปี ด้านองอาจ คล้ามไพบูลย์ กล่าวว่า ในส่วนของผืนธงตราสัญลักษณ์ฯ นั้น ผู้ผลิตต้องจัดทำด้วยผ้าสีเหลืองนวล อันเป็นสีประจำวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เท่านั้น
ด้านนิพิฏฐ์ อินทรสมบัติ กล่าวว่า จากการส่งผลงานเข้าประกวดตราสัญลักษณ์ฯ ระหว่างวันที่ 1-7 กรกฎาคม พ.ศ. 2553 พบว่า มีผู้สนใจส่งผลงานเข้าประกวดจำนวน 63 คน มีจำนวนภาพตราสัญลักษณ์ฯ ที่ส่งเข้าประกวดทั้งสิ้น 112 แบบ จากนั้นคณะกรรมการฯ มีมติคัดเลือกภาพตราสัญลักษณ์ฯ จำนวน 3 แบบ นำเรียนต่อ อาสา สารสิน ราชเลขาธิการ เพื่อนำขึ้นทูลเกล้าฯ ถวาย และโปรดเกล้าฯ พระราชทานพระบรมราชวินิจฉัยคัดเลือก แบบตราที่เหมาะสมสำหรับประกาศใช้เป็นตราสัญลักษณ์
ซึ่งทรงพระกรุณาโปรดเกล้าฯ ให้แบบตราสัญลักษณ์ฯ ซึ่งออกแบบโดยศิริ หนูแดง ใช้เป็นตราสัญลักษณ์ โดยได้รับเงินรางวัล 400,000 บาท พร้อมประกาศเกียรติคุณ, รางวัลรองชนะเลิศ 2 รางวัล ได้แก่ผลงานของ เจริญ มาบุตร และทวี ศรีใหม่ ได้รับเงินรางวัลคนละ 100,000 บาท พร้อมประกาศเกียรติคุณ, รางวัลชมเชย 10 รางวัล ได้แก่ผลงานของทวี ศรีใหม่, ศุภชัย จันทร์จั่น, สุเมธ พุฒพวง, อัครพล คล่องบัญชี, บำรุง อิศรกุล, สมชาย นิแก้ว, ชนะ อั้งลี่ และอนันต์ชัย เฟื่องนคร ได้รับเงินรางวัลคนละ 10,000 บาท
ความหมาย

ตราสัญลักษณ์งานเฉลิมพระเกียรติฯ นี้ประกอบด้วย อักษรพระปรมาภิไธยย่อ ภ.ป.ร. สีเหลืองทอง อันเป็นสีประจำวันคล้ายวันพระบรมราชสมภพ ขลิบรอบด้วยสีทอง อยู่กลางตราสัญลักษณ์ฯ บนพื้นวงกลมสีน้ำเงิน ล้อมรอบด้วยกรอบโค้งเรียบสีเหลืองทอง หมายถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นศูนย์รวมดวงใจของคนไทยทั้งชาติ ด้านบนอักษรพระปรมาภิไธยย่อ เป็นอุณาโลมเลข 9 ไทย หมายถึงพระมหากษัตริย์พระองค์ที่ 9 แห่งพระบรมราชจักรีวงศ์ โดยตัวเลขนั้นอยู่ภายใต้พระมหาพิชัยมงกุฎ อันเป็นเครื่องประกอบพระบรมราชอิสริยยศของพระมหากษัตริย์ไทย และเป็นเครื่องหมายแห่งความเป็นสมเด็จพระบรมราชาธิราช
ถัดลงมาสองข้างซ้ายขวาของอักษรพระปรมาภิไธยย่อ มีลายพุ่มข้าวบิณฑ์สีทอง ซึ่งมีสัปตปฎลเศวตฉัตรประดิษฐานอยู่เบื้องบน ด้านนอกสุดเป็นกรอบโค้ง มีลวดลายสีทองบนพื้นสีเขียว ซึ่งเป็นเดชแห่งวันคล้ายวันพระบรมราชสมภพ และยังหมายถึงความมั่งคั่งอุดมสมบูรณ์ และความสงบร่มเย็น ด้านล่างอักษรพระปรมาภิไธยย่อ เป็นภาพกระต่ายสีขาวทรงเครื่อง อยู่ในลักษณะกำลังก้าวย่าง หมายถึงเครื่องหมายประจำนักษัตรปีเถาะ ซึ่งตรงกับปีมหามงคลนี้ โดยภาพกระต่ายอยู่บนพื้นสีน้ำเงิน มีลายกระหนกสีทองประกอบ หมายถึงความเจริญรุ่งเรืองของราชอาณาจักรไทย ภายใต้พระบรมโพธิสมภาร เบื้องล่างตราสัญลักษณ์ฯ เป็นแพรแถบสีชมพูขลิบทอง มีตัวอักษรสีทองความว่า พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
การเผยแพร่ต่อสาธารณชน

เมื่อวันที่ 6 พฤษภาคม องอาจ คล้ามไพบูลย์ ประธานกรรมการฝ่ายประชาสัมพันธ์งานเฉลิมพระเกียรติฯ จัดพิธีมอบแท่นภาพตราสัญลักษณ์ฯ แก่สื่อมวลชน โดยขอความร่วมมือไปยังสถานีโทรทัศน์ทุกแห่งและหนังสือพิมพ์ทุกฉบับ ให้เชิญตราสัญลักษณ์ในสื่อของตน พร้อมทั้งขอให้สื่อทุกแขนง ประชาสัมพันธ์เชิญชวนชาวไทยทุกหมู่เหล่า ประดับธงชาติคู่กับธงตราสัญลักษณ์ฯ ตามอาคารบ้านเรือน
อนึ่ง สถานีวิทยุโทรทัศน์แห่งประเทศไทย เป็นสถานีโทรทัศน์แห่งแรกที่แสดงตราสัญลักษณ์ฯ ที่มุมบนซ้ายของหน้าจอ ตั้งแต่วันที่ 5 พฤษภาคม เวลา 13.45 น. ต่อมาคือสถานีวิทยุโทรทัศน์กองทัพบก เริ่มแสดงเมื่อวันที่ 6 พฤษภาคม เวลา 15.45 น. และ สถานีโทรทัศน์สีกองทัพบกช่อง 7 ในเวลา 17.00 น. ส่วนสถานีโทรทัศน์แห่งอื่นๆ แสดงตราสัญลักษณ์ฯ เป็นครั้งแรก ในวันที่ 8 พฤษภาคม โดยสถานีวิทยุโทรทัศน์ไทยทีวีสีช่อง 3 เริ่มเวลา 00.00 น. สถานีโทรทัศน์โมเดิร์นไนน์ ในเวลา 00.53 น. และสถานีโทรทัศน์ไทยพีบีเอส เมื่อเวลา 17.00 น.[ต้องการอ้างอิง]
แต่เมื่อวันพฤหัสบดีที่ 28 กรกฎาคม สถานีวิทยุโทรทัศน์กองทัพบก และสถานีโทรทัศน์สีกองทัพบกช่อง 7 นำตราสัญลักษณ์ฯ ออกจากหน้าจอ เมื่อเวลาประมาณ 14.00 น. ต่อมาในวันศุกร์ที่ 29 กรกฎาคม สถานีโทรทัศน์โมเดิร์นไนน์ ก็นำตราสัญลักษณ์ฯ ออกเมื่อเวลา 06.00 น. (แต่กลับมาแสดงอีกครั้งในเวลา 13.00 น.) และสถานีวิทยุโทรทัศน์ไทยทีวีสีช่อง 3 ในช่วงสาย คาดว่าเพื่อถวายความอาลัย เนื่องจากสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีสิ้นพระชนม์ เมื่อเย็นวันพุธที่ 27 กรกฎาคม ที่ผ่านมา ขณะที่สถานีวิทยุโทรทัศน์แห่งประเทศไทย และสถานีโทรทัศน์ไทยพีบีเอส ยังคงแสดงตราสัญลักษณ์ฯ อยู่ตามปกติ ทว่าต่อมาก็ทยอยกลับมาแสดงตราสัญลักษณ์ฯ ในทุกสถานีฯ ตามเดิม[ต้องการอ้างอิง]
ทั้งนี้ ตราสัญลักษณ์ฯ จะแสดงในทุกช่วงข่าวและรายการ ยกเว้นในรายการถ่ายทอดสด การแข่งขันกีฬาจากต่างประเทศ ทางสถานีวิทยุโทรทัศน์ไทยทีวีสีช่อง 3 และสถานีโทรทัศน์สีกองทัพบกช่อง 7 และการถ่ายทอดสดงานสำคัญจากต่างประเทศ ทางช่อง 7[ต้องการอ้างอิง]
อย่างไรก็ตาม เมื่อสุดระยะเวลาเฉลิมพระเกียรติ ในวันที่ 31 ธันวาคม พ.ศ. 2554 แล้ว สถานีวิทยุโทรทัศน์กองทัพบก นำตราสัญลักษณ์ฯ ออกจากหน้าจอ ตั้งแต่เวลา 00.05 น. ของวันที่ 1 มกราคม พ.ศ. 2555 ทว่าสถานีอื่นยังคงแสดงตราสัญลักษณ์ฯ อย่างต่อเนื่องต่อไป ก่อนที่สถานีวิทยุโทรทัศน์กองทัพบก จะกลับมาแสดงตราสัญลักษณ์ฯ ตามเดิม ในวันที่ 7 มกราคม เวลา 10.18 น. โดยสถานีโทรทัศน์ทุกแห่ง ทยอยนำตราสัญลักษณ์ฯ ออกจากหน้าจอ เริ่มจากวันที่ 13 มกราคม สถานีวิทยุโทรทัศน์กองทัพบก นำออกจากหน้าจออีกครั้ง ในเวลา 10.33 น. สถานีโทรทัศน์โมเดิร์นไนน์ เริ่มเวลา 18.45 น. ต่อมาในวันที่ 14 มกราคม สถานีวิทยุโทรทัศน์แห่งประเทศไทย นำตราสัญลักษณ์ฯ ออกจากหน้าจอ ในเวลา 01.15 น. สถานีโทรทัศน์สีกองทัพบกช่อง 7 ก่อนเวลา 05.00 น. สถานีวิทยุโทรทัศน์ไทยทีวีสีช่อง 3 เมื่อเวลา 06.46 น. และสถานีโทรทัศน์ไทยพีบีเอส ในเวลา 16.42 น.[ต้องการอ้างอิง]
โรงเรียนโยนออฟอาร์ค

| โรงเรียนโยนออฟอาร์ค |
| --- | --- |
Joan of Arc School
ข้อมูล
ชื่ออื่น: ย.อ. J.O.A.
ประเภท: โรงเรียนเอกชนโรมันคาทอลิกในเขตมิสซังกรุงเทพฯ
สถาปนา: 26 มิถุนายน พ.ศ. 2462 - 2568 (สถานะปิดตัว)
ผู้อำนวยการ: 1.ภคินีมารีอา กอแรตตี อาภาวดี นีลวัชระ  2.ซิสเตอร์ดร.อรวรรณ จันทร์ฉลอ
สี: ฟ้า-ขาว ซึ่งหมายถึงเด็กนักเรียนโยนออฟอาร์คทุกคนเป็นผู้ที่มีความสุภาพอ่อนโยนและมีระเบียบวินัย
คำขวัญ: ซื่อสัตย์  กตัญญู  รู้หน้าที่  มีมารยาท
เว็บไซต์: http://www.joa.ac.th/
โรงเรียนโยนออฟอาร์ค  เป็นโรงเรียนสหระดับมัธยมศึกษาตอนต้นและตอนปลาย เป็นโรงเรียนโรมันคาทอลิก ตั้งอยู่เลขที่ 94 ถนนสามเสน แขวงวชิรพยาบาล เขตดุสิต กรุงเทพมหานคร   เปิดทำการสอนตั้งแต่ระดับชั้นประถมศึกษาปีที่ 1 ถึงมัธยมศึกษาปีที่ 6   โดยชื่อของโรงเรียนเป็นการนำชื่อมาจากนักบุญ โยนออฟอาร์ค ปัจจุบัน ปิดตัวลงตั้งแต่ปี 2568 สาเหตุเพราะเด็กเกิดน้อยลง
ประวัติ > ก่อตั้ง

บาทหลวงบรัวซาต์ อธิการโบสถ์นักบุญฟรังซีสเซเวียร์ แรกเริ่มมีความคิดจะสอนลูกวัด โดยจัดตั้งขึ้นเมื่อวันที่  26  มิถุนายน  2462  สร้างอาคารเรียนเป็นตึกสองชั้น  2  หลัง  ในเนื้อที่บริเวณวัด   สอนหนังสือและจริยธรรมเฉพาะนักเรียนคาทอลิก ต่อมา พ.ศ. 2463  ได้แยกโรงเรียน ออกเป็น 2 แผนก   คือ แผนกชาย  ชื่อโรงเรียนยออันนาด๊าร์ก  แผนกหญิงชื่อโรงเรียนเทเรซาเยซูกุมาร  ก่อนที่ในปี พ.ศ. 2501  บาทหลวงตาปี  ได้แยกนักเรียนออกเป็นแผนกประถมศึกษารับนักเรียนสหศึกษา   พ.ศ.  2504  รวมแผนกประถมศึกษาและมัธยมศึกษาเข้าด้วยกัน  ส่วนมัธยมศึกษารับเฉพาะนักเรียนหญิงใช้ชื่อโรงเรียนยออันนาด๊าร์ก  พ.ศ.  2514  เปลี่ยนชื่อเป็นโรงเรียนนักบุญโยนออฟอาร์ค
ในปี พ.ศ.  2524 ได้เปลี่ยนชื่อโรงเรียนโดยตัดคำว่านักบุญออกเป็นโยนออฟอาร์ค พ.ศ. 2551 บาทหลวงประทีป กีรติพงศ์ ได้ร่วมกิจการโรงเรียนโยนออฟอาร์ค   และแผนกอนุบาล และในปีเดียวได้ทำการเปิดสอนถึงระดับชั้นมัธยมศึกษาปีที่ 6 ในปี พ.ศ. 2556 ได้รับการประเมินคุณภาพภายนอกรอบ 3 ระดับการศึกษาขั้นพื้นฐาน โดยสำนักงานรับรองมาตรฐานและประเมินคุณภาพการศึกษา (องค์การมหาชน) ซึ่งได้รับรองคุณภาพมาตรฐานระดับคุณภาพ “ดีมาก” ในระดับการศึกษาระดับปฐมวัย  และระดับคุณภาพ  “ดี”  ในระดับการศึกษาประถม-มัธยม
โรงเรียนโยนออฟอาร์ค   เป็นโรงเรียนในสังกัดสำนักงานการศึกษาเอกชน  (สช.)   เขตพื้นที่การศึกษาประถมศึกษากรุงเทพมหานคร     โดยมีบาทหลวง ดร.วิทยา  คู่วิรัตน์  เป็นผู้เทนผู้รับใบอนุญาต  และซิสเตอร์พรพิมล  วิธีธรรม  เป็นผู้จัดการ   และผู้อำนวยการโรงเรียนเป็นสมาชิกถาวรของฝ่ายการศึกษา มิสซังโรมันคาทอลิกกรุงเทพฯ  และสภาการศึกษาคาทอลิก (ประเทศไทย)  ภายใต้โครงสร้างของสภาประมุขแห่งบาทหลวงโรมันคาทอลิกแห่งประเทศไทย และเป็นสมาชิกของหน่วยงานการศึกษาอื่น ที่เกี่ยวข้อง
รายนามผู้บริหาร

| --- | --- |
ทำเนียบผู้อำนวยการโรงเรียนโยนออฟอาร์ค
รายชื่อ: ระยะเวลาอยู่ในตำแหน่ง
1. บาทหลวงบัวร์ซา: พ.ศ. 2464-พ.ศ. 2467
2. บาทหลวงตาปี: พ.ศ. 2469-พ.ศ. 2484
3. ซิสเตอร์ประไพ มาลีวงษ์: พ.ศ. 2488-พ.ศ. 2499
4. ซิสเตอร์ประภา หิรัญสุจิเลา: พ.ศ. 2499-พ.ศ. 2510
5. ซิสเตอร์กุหลาบ นามวงศ์: พ.ศ. 2510-พ.ศ. 2511
6. ซิสเตอร์สดับ พงษ์ศิริพัฒน์: พ.ศ. 2511-พ.ศ. 2512
7. ซิสเตอร์ลำไย กิจสำเร็จ: พ.ศ. 2512-พ.ศ. 2518
8.  ซิสเตอร์อุทัยวรรณ คุโรวาท: พ.ศ. 2518-พ.ศ. 2521
9. บาทหลวงสังวาลย์ ศุระศรางค์: พ.ศ. 2521-พ.ศ. 2522
10. บาทหลวงคมทวน มุ่งสมหมาย: พ.ศ. 2522-พ.ศ. 2525
11. ซิสเตอร์สุวรรณรัตน์ ทรงศักดิ์ศรี: พ.ศ. 2525-พ.ศ. 2528
12. ซิสเตอร์อุทัยวรรณ คุโรวาท: พ.ศ. 2528-พ.ศ. 2533
13. บาทหลวงชุมภา คูรัตน์: พ.ศ. 2533-พ.ศ. 2536
14. ซิสเตอร์สุมาลี ชลหาญ: พ.ศ. 2536-พ.ศ. 2540
15. ซิสเตอร์อุทัยวรรณ คุโรวาท: พ.ศ. 2541-พ.ศ. 2540
16. ซิสเตอร์อารี มั่นศิลป์: พ.ศ. 2548-พ.ศ. 2556
18. ซิสเตอร์พรพิมล วิธีธรรม: พ.ศ. 2557-พ.ศ. 2558
19. ซิสเตอร์อาภาวดี นีลวัชระ: พ.ศ. 2558-เมษายน 2562
20.ซิสเตอร์ ดร.อรวรรณ จันทร์ชลอ: พฤษภาคม 2562-ปัจจุบัน
ลักษณะการบริหารของโรงเรียน

โรงเรียนโยนออฟอาร์คได้ดำเนินการพัฒนาแนวทางการบริหารอย่างเป็นระบบและต่อเนื่อง จัดทำแผนพัฒนาโรงเรียนปีการศึกษา  2549 – 2553 ปรับวิสัยทัศน์ วางนโยบาย พันธกิจ และกลยุทธ์ โดยยึดแนวทางการดำเนินงานประกันคุณภาพการศึกษาและบริบทของโรงเรียนเป็นหลัก  ผู้บริหารยึด หลักธรรมาภิบาลใช้หลักการครองตน  ครองคน  ครองงาน  และจิตวิทยาในการบริหาร  ที่สำคัญเน้นการบริการแบบมีส่วนร่วม  โดยใช้โรงเรียนเป็นฐาน  รับฟังความคิดเห็นของครู นักเรียน  ผู้ปกครองและชุมชน  ตลอดจนมีการปรับโครงสร้างการบริหารงาน  กรอบการทำงานที่เหมาะสมกับบริบทของโรงเรียน  เพื่อให้โรงเรียนได้มีการพัฒนาที่ยั่งยืนและต่อเนื่องบรรลุตามเกณฑ์มาตรฐานด้านคุณภาพการศึกษา  ในปัจจุบัน โรงเรียนแบ่งโครงสร้างการบริหารงานออกเป็น  5  ฝ่าย  ได้แก่  ฝ่ายวิชาการ  ฝ่ายกิจการนักเรียน  ฝ่ายธุรการ  ฝ่ายบริการและสัมพันธ์ชุมชน  ฝ่ายจิตตาภิบาล  ทุกฝ่ายมีบุคลากรที่รับผิดชอบดำเนินงานให้เป็นไปตาม แผนงานที่วางไว้  นอกจากนี้ยังมีสมาคมผู้ปกครองและครูฯ  สมาคมศิษย์เก่าฯ คณะกรรมการอำนวยการ โรงเรียน  และคณะกรรมการบริหารสถานศึกษาเข้ามามีส่วนร่วมในการบริหารงานของโรงเรียนด้วย
การเปิดสอนในภาควิชาอื่น

โรงเรียนโยนออฟอาร์คเปิดสอน โรงเรียนโยนออฟอาร์คบริหารธุรกิจ ก่อตั้งเมื่อปี 2524 ทำการสอนภาควิชาการบัญชี วิชาการขาย และคอมพิวเตอร์ธุรกิจ ก่อนที่จะปิดตัวลงในปี พ.ศ. 2556 ปัจจุบันเป็นที่ทำการเรียนการสอน ของวิทยาลัยพัฒนามหานคร มหาวิทยาลัยนวมินทราธิราช
รางวัลที่ได้รับ

พ.ศ. 2519 ได้รับ รางวัลนักเรียนพระราชทาน
พ.ศ. 2533 เป็นโรงเรียนนำร่องเสนอผลงานนวัตกรรมทางการศึกษา ของกรมสามัญศึกษา
พ.ศ. 2542 ได้รับรางวัล โรงเรียนสีขาวเฉลิมพระเกียรติปลอดยาเสพติด ของกระทรวงศึกษาธิการ
แหล่งข้อมูลอื่น

เว็บไซต์โรงเรียนโยนออฟอาร์ค เก็บถาวร 2006-07-21 ที่ เวย์แบ็กแมชชีน
| ด ค กสถานศึกษาในเขตดุสิต |
| --- | --- | --- |
| มัธยมศึกษา |  โรงเรียนจิตรลดา  โรงเรียนเซนต์คาเบรียล  โรงเรียนเซนต์ฟรังซีสซาเวียร์คอนแวนต์  โรงเรียนมัธยมวัดเบญจมบพิตร  โรงเรียนโยนออฟอาร์ค  โรงเรียนราชวินิต มัธยม  โรงเรียนราชินีบน  วชิราวุธวิทยาลัย  โรงเรียนวัดน้อยนพคุณ  โรงเรียนวัดราชาธิวาส  โรงเรียนเศรษฐเสถียร  โรงเรียนสาธิตมหาวิทยาลัยราชภัฏสวนสุนันทา  |  |
| อาชีวศึกษา |  วิทยาลัยเทคโนโลยีพณิชยการสามเสน  วิทยาลัยเทคโนโลยีวิมล ศรีย่าน  |  |
| อุดมศึกษา |  มหาวิทยาลัยนวมินทราธิราช  มหาวิทยาลัยสวนดุสิต  มหาวิทยาลัยราชภัฏสวนสุนันทา  มหาวิทยาลัยเทคโนโลยีราชมงคลพระนคร  สถาบันเทคโนโลยีจิตรลดา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร
ประดิษฐ์ เจริญไทยทวี

| ศาสตราจารย์คลินิกเกียรติคุณ นายแพทย์ประดิษฐ์ เจริญไทยทวีม> ป.ช., ม.ว.ม., ท.จ.ว., จ.ภ. |
| --- | --- |


อธิการบดีมหาวิทยาลัยมหิดล
ดำรงตำแหน่ง 9 ธันวาคม พ.ศ. 2534 – 8 ธันวาคม พ.ศ. 2538
ก่อนหน้า: ณัฐ ภมรประวัติ
ถัดไป: อรรถสิทธิ์ เวชชาชีวะ
คณบดีคณะแพทยศาสตร์ศิริราชพยาบาล มหาวิทยาลัยมหิดล
ดำรงตำแหน่ง พ.ศ. 2530 – พ.ศ. 2534
ก่อนหน้า: นที รักษ์พลเมือง
ถัดไป: อรุณ เผ่าสวัสดิ์
 
ข้อมูลส่วนบุคคล
เกิด: 5 ตุลาคม พ.ศ. 2475 อำเภอสามโคก จังหวัดปทุมธานี
เสียชีวิต: 20 กันยายน พ.ศ. 2553 (77 ปี)
คู่สมรส: ยาใจ เจริญไทยทวี

ศาสตราจารย์คลินิกเกียรติคุณ นายแพทย์ ประดิษฐ์ เจริญไทยทวี  หรือมักเรียกกันว่า หมอหลวง (5 ตุลาคม พ.ศ. 2475 - 20 กันยายน พ.ศ. 2553) ซึ่งเป็นแพทย์ที่เคยถวายการรักษาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  อดีตอธิการบดีมหาวิทยาลัยมหิดล ผู้มีส่วนร่วมในการก่อตั้งสถาบันแห่งชาติเพื่อการพัฒนาเด็กและครอบครัว และวิทยาลัยดุริยางคศิลป์ กับทั้งเคยดำรงตำแหน่งกรรมการสิทธิมนุษยชนแห่งชาติ สมาชิกสมัชชาแห่งชาติ และสมาชิกสภาร่างรัฐธรรมนูญ
ประวัติการศึกษา

พ.ศ. 2497 - แพทยศาสตร์บัณฑิต มหาวิทยาลัยแพทยศาสตร์
พ.ศ. 2503 - D.A. (Eng.) (ประกาศนียบัตรทางวิสัญญีวิทยาแห่งประเทศอังกฤษ) ราชวิทยาลัยศัลยแพทย์แห่งประเทศอังกฤษ และราชวิทยาลัยอายุรแพทย์แห่งกรุงลอนดอน
พ.ศ. 2505 - F.F.A.R.C.S. (Eng.) (Fellow of Faculty of Anaethetists, Royal College of Surgeon of England) ราชวิทยาลัยวิสัญญีแห่งประเทศอังกฤษ
พ.ศ. 2506 - Hon.F.R.C.S (Thailand) (สมาชิกกิตติมศักดิ์ของราชวิทยาลัยศัลยแพทย์แห่งประเทศไทย) ราชวิทยาลัยศัลยแพทย์แห่งประเทศไทย
พ.ศ. 2512 - อนุมัติบัตรประกอบวิชาชีพเวชกรรมสาขาวิสัญญีวิทยาของแพทยสภา
พ.ศ. 2526 - สมาชิกกิตติมศักดิ์ของราชวิทยาลัยศัลยแพทย์แห่งประเทศไทย
พ.ศ. 2536 - Hon. Doctor of letters. Sydney University
พ.ศ. 2539
Hon. FICS. (International College of Sugeons) Honorary Awards
แพทยศาสตร์ดุษฎีบัณฑิต (กิตติมศักดิ์) มหาวิทยาลัยมหิดล
สมาชิกกิตติมศักดิ์ของราชวิทยาลัยวิสัญญีแพทย์แห่งประเทศไทย
ประสบการณ์ทำงาน

พ.ศ. 2514 - เลขานุการรัฐมนตรีว่าการกระทรวงสาธารณสุข
พ.ศ. 2516 - หัวหน้าภาควิชาวิสัญญีวิทยา คณะแพทยศาสตร์ศิริราชพยาบาล มหาวิทยาลัยมหิดล
พ.ศ. 2530 - 2534 - คณบดีคณะแพทยศาสตร์ศิริราชพยาบาล มหาวิทยาลัยมหิดล
พ.ศ. 2532 - สมาชิกสภานิติบัญญัติแห่งชาติ และรองประธานคณะกรรมาธิการการวิทยาศาสตร์ เทคโนโลยี และการพลังงาน
พ.ศ. 2534 - 2538  - อธิการบดีมหาวิทยาลัยมหิดล
พ.ศ. 2538 - 2540  - สมาชิกสภาร่างรัฐธรรมนูญ (ส.ส.ร.) จังหวัดปทุมธานี
พ.ศ. 2542
ประธานกรรมการนักวิจัยดีเด่นแห่งชาติ
ประธานสหพันธ์ครอบครัวเพื่อความสามัคคีและสันติภาพของโลก (ประเทศไทย)
รองประธานคณะกรรมาธิการวิสามัญพิจารณาร่างพระราชบัญญัติคณะกรรมการสิทธิมนุษยชนแห่งชาติ ของสภาผู้แทนราษฎร
ประธานคณะกรรมการประชาพิจารณ์ร่างแผนแม่บทสิทธิมนุษยชนแห่งชาติ
พ.ศ. 2544
ประธานมูลนิธิเพื่อการพัฒนาและสันติ
รองประธานมูลนิธิโรคไตแห่งประเทศไทย ในพระบรมราชูปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนาธิวาสราชนครินทร์
กรรมการบริหารมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์
กรรมการบริหารศิริราชมูลนิธิ
กรรมการบริหารมูลนิธิมหาวิทยาลัยมหิดล
เครื่องราชอิสริยาภรณ์ > ไทย

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2526 –  เหรียญจักรพรรดิมาลา (ร.จ.พ.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > ต่างประเทศ

เนปาล :
พ.ศ. 2526 -  เครื่องราชอิสริยาภรณ์กอร์ข่า ทักษิณา บาฮู ชั้นที่ 2
พ.ศ. 2537 -  เครื่องราชอิสริยาภรณ์ประสิทธิประพาฬ
เยอรมนี :
พ.ศ. 2528 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ประถมาภรณ์ ชั้นที่ 2
ฝรั่งเศส :
พ.ศ. 2535 -  เครื่องอิสริยาภรณ์เลฌียงดอเนอร์ ชั้นกร็องตอฟีซีเย
พ.ศ. ไม่ปรากฏ -  เครื่องอิสริยาภรณ์เนชันดูเมรีต
ซาอุดีอาระเบีย :
พ.ศ. ไม่ปรากฏ -  เครื่องราชอิสริยาภรณ์ซาอุดิอาระเบีย
บริเตนใหญ่ :
พ.ศ. ไม่ปรากฏ -  เหรียญเชิดชูเกียนติยศวิสัญญีแพทย์ ผู้ทำคุณประโยชน์แก่มนุษยชาติ
สันติสุข พรหมศิริ

| สันติสุข พรหมศิริ |
| --- | --- |

สารนิเทศภูมิหลัง
ชื่อเกิด: สันติสุข พรหมศิริ
เกิด: 6 สิงหาคม พ.ศ. 2506 (61 ปี) จังหวัดสิงห์บุรี ประเทศไทย
คู่สมรส: ณิชกานต์ เตชะโสภาพรรณ (2545–ปัจจุบัน)
บุตร: 3 คน
อาชีพ:  นักแสดง  นักพากย์  พิธีกร  ผู้จัดละคร  ผู้กำกับละคร 
ปีที่แสดง: พ.ศ. 2526–ปัจจุบัน
ผลงานเด่น: สาริน – คำมั่นสัญญา  บุญชู – บุญชู  ขาม – คนทรงเจ้า  จะเด็ด – ผู้ชนะสิบทิศ  พระริด/นายริด - อำแดงเหมือนกับนายริด   หลวงวิสนันทเดชา – จันดารา  พระยาอภิบาลบำรุง – ขมิ้นกับปูน บัซ ไลท์เยียร์ – ทอย สตอรี่ ทั้ง 4 ภาค   น้าเขียว (ทศกัณฐ์) - ยักษ์
รางวัล
พระสุรัสวดี: นักแสดงนำชายยอดเยี่ยม  พ.ศ. 2531 – พ่อปลาไหล แม่พังพอน
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2537 – อำแดงเหมือนกับนายริด
โทรทัศน์ทองคำ: นักแสดงสมทบชายดีเด่น  พ.ศ. 2538 – เลือดเข้าตา
นาฏราช: นักแสดงสมทบชายยอดเยี่ยม  พ.ศ. 2559 – ขมิ้นกับปูน
คมชัดลึก: นักแสดงสมทบชายยอดเยี่ยม ประเภทละครโทรทัศน์  พ.ศ. 2548 – ราชินีหมอลำ
สันติสุข พรหมศิริ (เกิด 6 สิงหาคม พ.ศ. 2506) ชื่อเล่น หนุ่ม เป็นนักแสดง นักพากย์ พิธีกรชาวไทย
ประวัติ

สันติสุข พรหมศิริ เกิดวันที่ 6 สิงหาคม พ.ศ. 2506 ที่ตำบลโพสังโฆ อำเภอบางระจัน จังหวัดสิงห์บุรี เป็นบุตรของสำเริง กับสุวรรณา พรหมศิริ การศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง สันติสุขเข้าสู่วงการแสดงขณะเมื่อเรียนอยู่ที่มหาวิทยาลัยรามคำแหง ได้เป็นประธานชมรมการแสดง มีโอกาสแสดงภาพยนตร์และละครเวทีหลายเรื่อง ในปี พ.ศ. 2531 บัณฑิต ฤทธิ์ถกล เลือกให้รับบทเป็น บุญชู คู่กับ จินตหรา สุขพัฒน์ ในภาพยนตร์เรื่อง บุญชูผู้น่ารัก ของไฟว์สตาร์โปรดักชั่น ซึ่งประสบความสำเร็จเป็นอันมาก ทำให้สันติสุข–จินตหรา เป็นคู่ดารานำแห่งยุค ได้แสดงภาพยนตร์และละครโทรทัศน์ร่วมกันอีกจำนวนมาก
ในปี พ.ศ. 2532 รับบทเด่นเป็น จะเด็ด ที่ได้รับความนิยมสูงมาก เรื่อง ผู้ชนะสิบทิศ ทางช่อง 3 และยังแสดงบทร้ายครั้งแรกในละครเรื่อง เลือดเข้าตา โดยแสดงเป็น สารวัตรก้อนเส้า ทางช่อง 5 และในปี 2536 ออกอัลบัมเพลงชุดหนึ่งกับค่ายคีตาแต่ไม่ประสบผลสำเร็จมากนัก
ชีวิตส่วนตัว

สันติสุขเคยคบหากับนักแสดงสาวจินตหรา สุขพัฒน์ เป็นระยะเวลานานถึง 8 ปี แต่สุดท้ายก็ต้องเลิกรากันไป แต่ทั้งสองก็ยังคงเป็นเพื่อนที่ดีต่อกัน ปัจจุบันสันติสุขสมรสกับณิชกานต์ เตชะโสภาพรรณ เมื่อวันที่ 9 พฤศจิกายน 2545 มีบุตรด้วยกันสามคน ได้แก่
ศิวกร พรหมศิริ (โฟกัส) เกิดเมื่อวันที่ 1 มกราคม 2547
ภัทรนัน พรหมศิริ (ฟอส) (ฝาแฝด)
ณัฐดนัย พรหมศิริ (เฟม) (ฝาแฝด)
ผลงานการแสดง > ภาพยนตร์

เพื่อนแพง (2526) รับบท เสือเทิด
คำมั่นสัญญา (2530) รับบท สาริน
รักจ๋ามาแล้วจ๊ะ (2530) รับบท จิน
รักใคร่ (2530) รับบท หมอรัน
วงศาคณาญาติ (2530) รับบท อารัณย์
หวานมันส์ ฉันคือเธอ (2530) รับบท ต้น
ด้วยเกล้า (2530) รับบท คำนึง
วิวาห์ไฟ (2531) รับบท ศรัณย์
หวานมันส์ ฉันคือเธอ 2 (2531) รับบท ต้น
บุญชูผู้น่ารัก (2531) รับบท บุญชู บ้านโข้ง
พี่เลี้ยง (2531) รับบท สัตยา วาลย์
ตลาดพรหมจารี (2531) รับบท แฝง
ทองประกายแสด (2531) รับบท มนตรา
ความรัก (2531) รับบท อารุม
พ่อปลาไหล แม่พังพอน (2531) รับบท วศิน
2482 นักโทษประหาร (2531) รับบท ร.ท.ณเณร ตาละลักษณ์ *ไม่ได้สร้าง*
ครูไหวใจร้าย (2532) รับบท คำแพง
บุญชู 2 น้องใหม่ (2532) รับบท บุญชู บ้านโข้ง
เรือนแพ (2532) รับบท แก้ว
คนทรงเจ้า (2532) รับบท ขาม
เศรษฐีใหม่ (2532) รับบท เพียร
ยิ้มนิดคิดเท่าไร (2532) รับบท โกลค (เผด็จศึก)
เทวดาตกสวรรค์ (2532) รับบท แอ๊ด
ขอชื่อ สุธี สามสี่ชาติ (2532) รับบท สุธี
หลงไฟ (2533) รับบท กุญชร
บุญชู 5 เนื้อหอม (2533) รับบท บุญชู บ้านโข้ง
นางอาย (2533) รับบท ธนาธิป
ถึงคราวจะเฮง (2533) รับบท ดนัยพร
คือฉัน (2533) รับบท ชด
กระท่อมใหม่ทะเลเดิม (2533) รับบท ชาติชาย
ส.อ.ว.ห้อง 2 รุ่น 44 (2533) รับบท นที
ไอ้คุณผี (2534) รับบท ดร. ดิสพงศ์ สุรวัติ (ชายแปลกหน้า)
บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย (2534) รับบท บุญชู บ้านโข้ง
โก๊ะจ๋าป่านะโก๊ะ (2534) รับบท โก๊ะ
ค่าของคน (2534) รับบท ลักษณ์
เพียงเรามีเรา (2535) รับบท หนุ่ม
หอ หึ หึ (2535) รับบท ชายธง
สมศรี 422 อาร์ (2535) รับบท อุดม
บุญตั้งไข่ (2535) รับบท ชิน
ครูจันทร์แรม ประทีปแห่งลุ่มแม่น้ำแม่สาย (2535) รับบท ศิวะพงษ์
จะกู่รักกอดน้องให้ก้องโลก (2535) รับบท หยอย
เจาะเวลาหาโก๊ะ (2535) รับบท โก๊ะ
อนึ่งคิดถึงพอสังเขป (2535) (รับเชิญ)
จะใหญ่จะย่อก็พ่อเรา (2535) รับบท แกล้ง
บุญชู 7 รักเธอคนเดียวตลอดกาลใครอย่าแตะ (2536) รับบท บุญชู บ้านโข้ง
สมศรี 422 R โปรแกรม B ปีนี้ 2 ขวบ (2536) รับบท อุดม
กอดคอกันแหวว (2536) รับบท ร่มธรรม
อำแดงเหมือนกับนายริด (2537) รับบท นายริด
นายระบือ หวานมันฉันคือควาย (2537) รับบท วีระ
สมศรี 422 R โปรแกรมB ปีนี้ มีน้อง (2538) รับบท อุดม
กาลครั้งหนึ่งเมื่อเช้านี้ (2538) รับบท ดำรง
บุญชู 8 เพื่อเธอ (2538) รับบท บุญชู บ้านโข้ง
มหัศจรรย์แห่งรัก (2538) รับบท อุทิศ
อนึ่ง คิดถึงพอสังเขป รุ่น 2 (2539) รับบท มาสเตอร์เร
สตางค์ (2543) รับบท พร้อม
จันดารา (2544) รับบท หลวงวิสนันทเดชา
ชื่อชอบชวนหาเรื่อง (2546) รับบท เจ้าของคุกขัง (รับเชิญ)
เกิดมาลุย (2547) รับบท ล่อเฟย
บุปผาราตรี เฟส 2 (2548) (รับเชิญ)
ซุ้มมือปืน (2548) รับบท สารวัตรชาติ
ตำนานสมเด็จพระนเรศวรมหาราช (2550) รับบท สมเด็จพระมหินทราธิราช
บุญชู 9 ไอ-เลิฟ-สระอู (2551) รับบท บุญชู บ้านโข้ง
องค์บาก 2 (2551) รับบท ออกญาสีหเดโช
บุปผาราตรี 3.1 (2552) รับบท นายภพ
บุปผาราตรี 3.2 (2552) รับบท นายภพ
องค์บาก 3 (2553) รับบท ออกญาสีหเดโช (รับเชิญ)
บุญชู 10 จะอยู่ในใจเสมอ (2553) รับบท บุญชู บ้านโข้ง
ผลงานการแสดง > ละครเวที

เพลงรักของเธอ สุนทราภรณ์ เดอะมิวสิคัล
สมเด็จพระนเรศวรมหาราช
ฉันผู้ชายนะยะ คืนเวที การันตีความสุข